नेहरू चाहते थे कि आज़ादी के बाद भारत आर्थिक, सामाजिक, तकनीकी सहित सामरिक स्तर पर भी मजबूत बने। सन 1948 में ही देश में परमाणु ऊर्जा कमीशन बना दिया गया था, जिसके पहले चेयरमेन डॉ होमी जहाँगीर भाभा थे। यह तथ्य कमाल है कि जहां एक तरफ कुछ विद्वान देश का संविधान बन रहे थे और दूसरी तरफ कुछ वैज्ञानिक देश को परमाणु ऊर्जा से सक्षम बनाने का खाका तैयार कर रहे थे। तमाम राजनेताओं ने उस समय नेहरू का मज़ाक यह कहते हुए उड़ाया था, “नेहरू उस देश को परमाणु ऊर्जा से चलाने की सोच रहे हैं जो अभी बैलगाड़ी पर चल रहा है।” नेहरू की दूरदर्शिता का अंदाजा लगाते हुए बहुत आसानी से आश्चर्यचकित हुआ जा सकता है।